Þetta kom fram í hádegisfréttum RÚV . Auk rannsóknarskipa Hafrannsóknarstofnunar , Árna Friðrikssonar og Bjarna Sæmundssonar , taka Sigurður VE , Sighvatur Bjarnason VE og Jóna Eðvalds frá Hornafirði þátt í leitinni . Jóna Eðvalds kom í stað Aðalsteins Jónssonar sem skemmdist í óveðrinu á Austurlandi á milli jóla og nýárs . Þorsteinn Sigurðsson sviðsstjóri nytjastofnasviðs hjá Hafrannsóknastofnun segir í viðtali við RÚV að búið sé að leggja út leitarlínur fyrir öll skipin . „ Við eigum von á því að hún sé frekar vestarlega en högum samt leitinni þannig að við leitum allt frá Austfjarðamiðum þó að við eigum kannski von á því að hún sé út af Norðurlandi og þar vestur af . “